《感寓 其三十四》
明代·朱诚泳

人生期百年，百年能几何。逝者不可追，将来苦无多。

向来黄小不，玄发忽以皤。古人亦有言，流光一掷梭。

大禹乃圣人，竞辰惧閒过。亦有运甓老，而肯甘婆娑。

勤苦既如此，令名终不磨。吁嗟当世人，其谁不蹉跎。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。